ונסה הדג'נס

ביוגרפיה

הדג'נס נולדה בסלינס, קליפורניה שבארצות הברית. הדג'נס התגוררה עם משפחתה בכל רחבי החוף המערבי- מאורגון עד דרום קליפורניה. הוריה הם ג'ינה (לבית גואנקו), פקידה, ילידת מנילה שבפיליפינים, וגרגורי הדג'נס, כבאי. לה אחות צעירה בשם סטלה הדג'נס, שגם היא שחקנית. כל הסבים שלה היו מוזיקאים.
בהיותה בת שמונה, הופיעה הדג'נס בתיאטרון המוזיקלי כזמרת, והופיעה בהפקות מקומיות של קרוסלה, הקוסם מארץ עוץ, המלך ואני, איש המוזיקה, סינדרלה, ועוד. שנתיים אחרי תחילת הקריירה שלה במחזות זמר ותיאטרון, היא החלה אודישנים לפרסומות ותוכניות טלוויזיה, ובני משפחתה עברו ללוס אנג'לס לאחר שהיא זכתה בתפקיד בפרסומת בטלוויזיה. קריירת המשחק שלה החלה בגיל 15, והיא לזמן קצר למדה בתיכון לאומנויות, ואחריו החלה ללמוד בחינוך ביתי.

כשחקנית

בשנת 2003 שיחקה הדג'נס תפקיד משני בסרט הדרמה העצמאי שלוש עשרה, שם היא גילמה את נואל, חברה של הדמות הראשית (טרייסי). הסרט קיבל ביקורות חיוביות וההכנסות שלו עלו על התקציב הנמוך שלו. לאחר מכן הדג'נס קיבלה תפקיד בסרט המסע הבדיוני, כנפי הרעם בתור טינטין. הסרט נכשל מסחרית וספג ביקורת נוקבת דרך האינטרנט עוד לפני השקתו.
בסוף שנת 2005 הדג'נס הופיעה בתוכניות טלוויזיה כמו החמישייה, עדיין עומדים, האחים גרסיה, דרייק וג'וש, והחיים היפים של זאק וקודי.
בסוף שנת 2005 היא קיבלה את תפקיד הפריצה שלה כגבריאלה מונטז בהיי סקול מיוזיקל. הביצועים שלה קיבלו מועמדויות ופרסים רבים. עם ההצלחה של הסרט, ה-BBC ניבאו כי הדג'נס תהיה "שם מוכר בכל בית" בארצות הברית.
בשנת 2007, הדג'נס חזרה לתפקיד גבריאלה מונטז בסרט ההמשך של היי סקול מיוזיקל, היי סקול מיוזיקל 2. וירג'יניה הפרנן מתוך TV Review תיארה את הביצועים של הדג'נס בסרט בתור "דהויה" כשהיא "זוהרת כמו טירונית ראויה". הדג'נס חזרה לתפקיד גבריאלה מונטז בהיי סקול מיוזיקל 3: גומרים תיכון. תפקידה בסרט גרם לה לנצח בפרס השחקנית האהובה בטקס פרסי הילדים האמריקאי לשנת 2009.
לאחר היי סקול מיוזיקל, ציינה הדג'נס שהיא תתמקד במשחק שלה וכן בסרטים עתידיים, בעוד היא "לוקחת הפסקה" מן הקריירה המוזיקלית שלה כאמן יחיד. היא שיחקה תפקיד מסייע בקומדיה המוזיקלית - נוער שוליים, אשר עלה לאקרנים לקולנוע ב -14 באוגוסט 2009. הדג'נס שיחקה את "סאם", בת 15 מסורבלת שלומדת בכיתה ט' עם כישרונות לא מנוצלים. אף על פי שנוער שוליים היה כושל מבחינה מסחרית, הביצועים של הדג'נס זכו לשבחים של המבקרים.
הדג'נס ביצעה קטע מוזיקלי עם אמנים אחרים במהלך טקס פרסי האוסקר. הדג'נס סיפקה תפקיד קול בפרק של רובוט צ'יקן. מעורבותה של הדג'נס בביסטלי, סרט המבוסס על הרומן של אלכס פלין בעל אותו שם, הוכרז בתחילת 2009. היא שיחקה את אחד הדמויות הראשיות בסרט בתור לינדה טיילור, המתוארת על ידי הדג'נס בתור "היפה" של הסיפור, אבל לא היופי הסטריאוטיפי שכולם חושבים עליו. הדג'נס לוהקה מאוחר יותר בסרט הפעולה בבימויו של זאק סניידר "סאקר פאנץ", בו היא מגלמת את בלונדי, נערה ממוסדת במוסד לחולי נפש, אשר יצא לאור במרץ 2011.
הדג'נס חזרה להצגות התיאטרון שבהן היא כיכבה במחזמר רנט בתור מימי. ההפקה הבימתית רצה מ-6–8 באוגוסט 2010 בהוליווד בול. מעורבותה בהפקה משכה הערות שליליות, אבל הבמאי ניל פטריק האריס הגן על החלטתו עם הליהוק של הדג'נס באומרו, "ונסה [הדג'נס] היא מדהימה. היא חברה. ביקשתי ממנה לבוא ולשיר כדי לוודא שיש לה נכונות בשביל זה. והיא מחויבת מאוד ונראית נהדר."
בחודש אפריל 2011, נמסר כי היא תככב בסרט אינדי, Gimme Shelter שנכתב ובוים ​​על ידי רון קראוס.
ב-2012, שיחקה בסרט המדע הבדיוני מסע אל האי המסתורי.
ב-2018 שיחקה בתפקיד מרכזי בסרט "סיבוב שני".

כזמרת

הדג'נס קיבלה חוזה הקלטות עם הוליווד רקורדס. בספטמבר 2006 יצא אלבום הבכורה שלה, V. הוא שובץ במצעד הבילבורד 200 במקום ה-24, והוכרז כאלבום זהב ב-27 בפברואר 2007. הסינגל הראשון שלה, Come Back to Me נהפך לשיר המצליח ביותר שלה. הסינגל השני היה, Say OK. קוראי בילבורד בחרו ב-V כאלבום השביעי הטוב של השנה. הדג'נס זכתה בפרס "האמנית הפורצת של השנה" בטקס פרסי הנוער האמריקאי.
הדג'נס לקחה חלק בסיבוב ההופעות הבינלאומי, היי סקול מיוזיקל: ההופעה בסתיו 2006, בו היא ביצעה שירים מתוך פסקול הסרט היי סקול מיוזיקל ושלושה שירים מתוך אלבום הבכורה שלה. היא ביצעה את הדואט Still There For Me עם קורבין בלו בשביל אלבום הבכורה שלו.
בדצמבר 2007, היא שרה לג'ורג' ווקר בוש, שהיה נשיא ארצות הברית באותו הזמן, ומשפחתו בוושינגטון די. סי. עם עוד זמרים באירוע חג המולד של אותה השנה.
אלבומה השני, Identified, שקיבל ביקורות טובות מהמבקרים, יצא לאור ב-1 ביולי 2008 והגיע למקום ה -23 במצעד הBillboard 200. הסינגל היחיד שיצא מהאלבום, Sneakernight, שהיה הצלחה פרסומית אדירה, הגיע למקום ה -88 במצעד הBillboard Hot 100 ולמקום ה - 94 במצעד הסינגלים האוסטרלי. סיבוב ההופעות של הדג'נס, Identified Summer Tour התחיל ב-1 באוגוסט 2008 ונגמר ב-9 בספטמבר של אותה השנה.

כדוגמנית

הדג'נס עובדת כפרזנטורית של חברת ניוטרוג'ינה, ובנוסף גם עבדה כפרזנטורית של חברת Sears ו-Marc Ecko.

חיים אישיים

בסוף שנת 2006 החלה הדג'נס לצאת עם עמיתה לסדרת הסרטים "היי סקול מיוזיקל", זאק אפרון, אך הם נפרדו בדצמבר 2010. מאז 2011 היא בזוגיות עם השחקן אוסטין באטלר.
הדג'נס היא פעילה בארגוני צדקה. הדג'נס גם עשתה פרויקטים שונים בשביל הארגון ספיישל אולימפיקס.